
92 DR 30.6.2009 

 
 

Pernyataan itu menyebut bahawa Bank Negara Malaysia telah bertindak 
memasukkan atau meningkatkan kadar sirkulasi mata wang di dalam pasaran domestik kita 
sebanyak yang disebutkan tadi, iaitu 13.5 peratus pada tahun lalu. Ini juga dicerminkan oleh 
laporan yang dikeluarkan oleh Bank Negara Malaysia, iaitu penyata aset dan liabiliti yang 
dikeluarkan secara berkala, iaitu seperti yang disebutkan oleh Yang Berhormat Menteri tadi, 
selama empat bulan sekali. 

Saya memetik di sini sebagaimana yang telah dikeluarkan pada 15 April 2009 
yang lalu iaitu jumlah perbezaan; tambahan terhadap mata wang dalam edaran. 
Perbandingan di antara dua laporan terdahulu, 15 April dan laporan yang sebelum daripada 
itu, menunjukkan bahawa terdapatnya pertambahan wang dalam edaran sebanyak RM1.3 
bilion. Perbezaan dengan laporan yang lalu. Ini juga selaras dengan laporan akhbar yang 
telah diterbitkan pada 31 Oktober tahun lalu menyebut sebanyak RM13.8 bilion tambahan 
wang telah dimasukkan di dalam sirkulasi kewangan negara. 

Di antara faktor yang menjadi perhatian pada seluruh masyarakat, terutamanya 
peniaga di dalam negara kita ialah apabila wujudnya tambahan ataupun penawaran wang 
secara fizikal di dalam pasaran tanpa disokong oleh pengeluaran ataupun output yang 
setimpal. Ini dibimbangi wujudnya secara automatik kenaikan dalam kadar inflasi secara 
semula jadi. Saya faham masih ada langkah-langkah lain. Bukan hanya terdedah kepada 
kenaikan kadar inflasi atas sebab pertambahan penawaran atau pertambahan nilai mata 
wang kertas atau M3 di dalam pasaran. Ia juga disokong oleh faktor-faktor lain.  

Namun, oleh sebab kita membincangkan secara spesifik tentang Rang Undang-
undang Bank Negara Malaysia 2009, maka kita tidak boleh mengasingkan isu ini di mana 
kebimbangan terhadap wujudnya galakan untuk melonjak kadar inflasi di kalangan 
masyarakat kita tetap ada kerana pada peringkat pertama, iaitu apabila wujudnya 
pertambahan penawaran wang M3 ataupun wang kertas di dalam pasaran kita secara agak 
massive kerana 13.8 peratus ini bermakna tidak ada satu jaminan secara konkrit bahawa 
pengawalan untuk membendung sekurang-kurangnya 50 peratus daripada bilangan 
tersebut untuk menjadikan kadar inflasi boleh dikekang dalam sekitar bawah daripada 13 
peratus.  

Saya mohon kepada Yang Berhormat Menteri untuk memberi ulasan dan jawapan 
bagaimana keputusan ini kita ambil. Ini kerana telah pun dilihat dalam tiga tahun kewangan 
berturut-turut wujudnya pertambahan wang dalam sirkulasi atau dalam pasaran. Sekiranya 
dikolaborasikan dengan beberapa cadangan kerajaan yang telah dibuat dan diluluskan, 
malah diisytiharkan bahawa pelan untuk meliberalisasikan sektor-sektor tertentu termasuk 
sektor kewangan dalam 27 subsektor yang disebutkan begitu detail sekali. Ini juga 
menyentuh kepada sektor perbankan, di mana kita mendapati beberapa kelulusan lesen 
telah pun dikeluarkan untuk beroperasi kepada pihak asing, pihak pemilikan asing atau 
entiti asing untuk beroperasi di dalam negara kita. 

■ 1750 

Adakah kolaborasi di antara jumlah kebenaran atau jumlah kelulusan ini dapat 
dijustifikasikan dengan keadaan di mana potensi kesan inflasi berjumlah 13 peratus tadi 
yang mungkin dibawa kesannya oleh pertambahan integer sebanyak itu dapat dibendung. 
Saya lebih mementingkan bahawa sekiranya minat daripada pihak asing beroperasi dalam 
negara kita walaupun sub-sub sektor yang tidak diminati atau tidak diceburi oleh pihak 
tempatan atau domestik. Saya yakin sedikit sebanyak ia akan mendorong terhadap 
partisipasi entiti asing untuk melihat bahawa bidang yang tidak diceburi oleh pihak tempatan 
ini akan menjadi satu aspek monopoli yang cukup ketat yang bakal dimainkan oleh pihak 
atau entiti asing yang telah pun diberi kebenaran untuk beroperasi.  

Pada hari ini Menteri Kewangan telah mengemukakan atau memaklumkan satu 
lagi rancangan yang cukup berani iaitu rancangan untuk merealisasikan dengan segera 
aspek liberalisasi yang telah disebutkan terdahulu dan beberapa langkah telah pun 
diisytiharkan pada tengah hari ini termasuk juga menyentuh secara spesifik berkenaan 
kedudukan peratusan pemilikan dalam entiti ini termasuk juga kedudukan entiti tempatan 
yang selama ini telah bersama dipertahankan, diikat.  



Pernyataan itu menyebut bahawa Bank Negara Malaysia telah bertindak memasukkan atau meningkatkan kadar sirkulasi mata wang di dalam pasaran domestik kita sebanyak yang disebutkan tadi, iaitu 13.5 peratus pada tahun lalu. Ini juga dicerminkan oleh laporan yang dikeluarkan oleh Bank Negara Malaysia, iaitu penyata aset dan liabiliti yang dikeluarkan secara berkala, iaitu seperti yang disebutkan oleh Yang Berhormat Menteri tadi, selama empat bulan sekali. Saya memetik di sini sebagaimana yang telah dikeluarkan pada 15 April 2009 yang lalu iaitu jumlah perbezaan; tambahan terhadap mata wang dalam edaran. Perbandingan di antara dua laporan terdahulu, 15 April dan laporan yang sebelum daripada itu, menunjukkan bahawa terdapatnya pertambahan wang dalam edaran sebanyak RM1.3 bilion. Perbezaan dengan laporan yang lalu. Ini juga selaras dengan laporan akhbar yang telah diterbitkan pada 31 Oktober tahun lalu menyebut sebanyak RM13.8 bilion tambahan wang telah dimasukkan di dalam sirkulasi kewangan negara. Di antara faktor yang menjadi perhatian pada seluruh masyarakat, terutamanya peniaga di dalam negara kita ialah apabila wujudnya tambahan ataupun penawaran wang secara fizikal di dalam pasaran tanpa disokong oleh pengeluaran ataupun output yang setimpal. Ini dibimbangi wujudnya secara automatik kenaikan dalam kadar inflasi secara semula jadi. Saya faham masih ada langkah-langkah lain. Bukan hanya terdedah kepada kenaikan kadar inflasi atas sebab pertambahan penawaran atau pertambahan nilai mata wang kertas atau M3 di dalam pasaran. Ia juga disokong oleh faktor-faktor lain. Namun, oleh sebab kita membincangkan secara spesifik tentang Rang Undang- undang Bank Negara Malaysia 2009, maka kita tidak boleh mengasingkan isu ini di mana kebimbangan terhadap wujudnya galakan untuk melonjak kadar inflasi di kalangan masyarakat kita tetap ada kerana pada peringkat pertama, iaitu apabila wujudnya pertambahan penawaran wang M3 ataupun wang kertas di dalam pasaran kita secara agak massive kerana 13.8 peratus ini bermakna tidak ada satu jaminan secara konkrit bahawa pengawalan untuk membendung sekurang-kurangnya 50 peratus daripada bilangan tersebut untuk menjadikan kadar inflasi boleh dikekang dalam sekitar bawah daripada 13 peratus. Saya mohon kepada Yang Berhormat Menteri untuk memberi ulasan dan jawapan bagaimana keputusan ini kita ambil. Ini kerana telah pun dilihat dalam tiga tahun kewangan berturut-turut wujudnya pertambahan wang dalam sirkulasi atau dalam pasaran. Sekiranya dikolaborasikan dengan beberapa cadangan kerajaan yang telah dibuat dan diluluskan, malah diisytiharkan bahawa pelan untuk meliberalisasikan sektor-sektor tertentu termasuk sektor kewangan dalam 27 subsektor yang disebutkan begitu detail sekali. Ini juga menyentuh kepada sektor perbankan, di mana kita mendapati beberapa kelulusan lesen telah pun dikeluarkan untuk beroperasi kepada pihak asing, pihak pemilikan asing atau entiti asing untuk beroperasi di dalam negara kita. # 1750. Adakah kolaborasi di antara jumlah kebenaran atau jumlah kelulusan ini dapat dijustifikasikan dengan keadaan di mana potensi kesan inflasi berjumlah 13 peratus tadi yang mungkin dibawa kesannya oleh pertambahan integer sebanyak itu dapat dibendung. Saya lebih mementingkan bahawa sekiranya minat daripada pihak asing beroperasi dalam negara kita walaupun sub-sub sektor yang tidak diminati atau tidak diceburi oleh pihak tempatan atau domestik. Saya yakin sedikit sebanyak ia akan mendorong terhadap partisipasi entiti asing untuk melihat bahawa bidang yang tidak diceburi oleh pihak tempatan ini akan menjadi satu aspek monopoli yang cukup ketat yang bakal dimainkan oleh pihak atau entiti asing yang telah pun diberi kebenaran untuk beroperasi. Pada hari ini Menteri Kewangan telah mengemukakan atau memaklumkan satu lagi rancangan yang cukup berani iaitu rancangan untuk merealisasikan dengan segera aspek liberalisasi yang telah disebutkan terdahulu dan beberapa langkah telah pun diisytiharkan pada tengah hari ini termasuk juga menyentuh secara spesifik berkenaan kedudukan peratusan pemilikan dalam entiti ini termasuk juga kedudukan entiti tempatan yang selama ini telah bersama dipertahankan, diikat.